TEAM INDIA
విండీస్‌పై భారత్‌ ఘన విజయం
భారత-వెస్టిండీస్‌ మధ్య ఆదివారం జరిగిన రెండో వన్డేలో టీమిండియా ఘన విజయం సాధించింది. అటు బ్యాటింగ్‌…ఇటు బౌలింగ్‌లో సత్తా చాటింది. మ్యాచ్‌ ఆరంభానికి ముందు వర్షం ఆటంకం కలిగించడంతో అంపైర్లు మ్యాచ్‌ను 43ఓవర్లకు కుదించారు. భారత జట్టు 43ఓవర్లలోనే 5వికెట్ల నష్టానికి 310 పరుగులు చేసి విండీస్‌కు 311 పరుగుల భారీలక్ష్యాన్ని నిర్ధేశించింది. లక్ష్య ఛేదనలో విండీస్‌ భారత బౌలర్ల దెబ్బకు విలవిల లాడింది. నిర్ణీత ఓవర్లతో 6వికెట్లు కోల్పోయి 205 పరుగులు మాత్రమే చేసింది. కులదీప్‌ యాదవ్‌ (3/50), భువనేశ్వర్‌ కుమార్‌ (2/9) అద్భుత ప్రదర్శన చేశారు. దీంతో 105పరుగుల తేడాతో భారత్‌ గెలుపొందింది. విండీస్‌ బ్యాట్స్‌ మెన్‌ హోవ్‌ 88బంతుల్లో 5ఫోర్లు, మూడు సిక్సర్లతో 81పరుగులు చేసి టాప్‌ స్కోరర్‌ గా నిలిచాడు. తొలి వన్డే వర్షం కారణంగా రద్దు కాగా…రెండో వన్డేలో విజయంతో ఐదు వన్డేల సిరీస్‌లో భారత్‌ 1-0తో ముందంజ వేసింది. తొలుత బ్యాటింగ్‌ చేసిన భారత్‌ బ్యాట్స్‌మెన్‌ రహానె 104 బంతుల్లో 10ఫోర్లు, 2సిక్సర్లతో 103 పరు గులు, శిఖర్‌ దావన్‌ 59బంతుల్లో 10ఫోర్లతో 63పరుగులు, సారథి విరాట్‌ కోహ్లీ 66బంతుల్లో 4ఫోర్లు, 4సిక్సర్లతో 87 మెరుపు బ్యాటింగ్‌తో నిర్ణీత 46ఓవర్లలో భారత్‌ 5వికెట్లు కోల్పోయి 310 పరుగులు చేసింది. మ్యాన్‌ ఆఫ్‌ ది మ్యాచ్‌ అవార్డును రహానే అందుకున్నాడు.
దాటిగా ఆడిన రహానే, కోహ్లీ, దావన్‌
భారత్‌ -వెస్టిండీస్‌ మ్యాచ్‌లో తొలుత బ్యాటింగ్‌ చేసిన భారత బ్యాట్స్‌మెన్లు ఆరంభం నుంచే స్వేచ్ఛగా ఆడి భారత్‌ స్కోరు బోర్డుకు గట్టి పునాది వేశారు. తొలి వికెట్‌కు 114పరుగులు జోడించారు. ఆరంభం నుంచినిలకడగా ఆడుతూ వచ్చిన దావన్‌ అర్ధశతకం పూర్తిచేసుకున్న తర్వాత వేగం పెంచాడు. ఈక్రమంలోనే నర్స్‌ బౌలింగ్‌లో ముందుకొచ్చి ఆడబోయిన ధావన్‌ను కీపర్‌ హోప్‌ స్టంపౌట్‌ చేశాడు. ఈదశలో బ్యాటింగ్‌కు వచ్చిన కెప్టెన్‌ విరాట్‌ కోహ్లీతో రహానె ఇన్నింగ్స్‌ను ముందుండి నడిపించాడు. క్రీజులో కుదురుకున్న రహానే బౌండరీలతో విరుచుకపడ్డాడు. 102బంతుల్లో 10పోర్లు, రెండు సిక్సర్లతో శతకం సాధించాడు. వన్డేల్లో రహానేకు ఇది మూడో శతకం. కమిన్స్‌ బౌలింగ్‌లో శతకం బాఇ సెంచరీ పూర్తిచేసుకున్న అతడు అదే ఓవర్‌లో బౌల్డయ్యాడు. ఈదశలో క్రీజులోకి వచ్చిన పాండ్యా ఎక్కువసేపు నిలవలేదు. భారీ షాట్‌కు ప్రయత్నించి పెవిలి యన్‌ చేరాడు. అనంతరం బ్యాటింగ్‌కు వచ్చిన యువరాజ్‌ (14)తో విఫలమయ్యాడు.
హోల్డర్‌ వేసిన 39వ ఓవర్‌లో కీపర్‌కు క్యాచ్‌ ఇచ్చి వెనుదిరిగాడు. 39ఓవర్లకు భారత్‌ స్కోరు 260/4. అప్పటికే భారత్‌ మెరుగైన స్థితిలో ఉండటంతో మరో ఎండ్‌లో విరాట్‌ బ్యాట్‌ ఝుళి పించాడు. బౌండరీలు, సిక్సర్లతో చెలరేగుతూ స్కోరు బోర్డును పరుగులెత్తించాడు. 285 పరుగుల వద్ద జోసఫ్‌ బౌలింగ్‌లో భారీ షాట్‌కు ప్రయత్నించి కోహ్లీ ఔటవ్వడంతో ధోనీ (13నాటౌట్‌), జాదవ్‌ (13 నాటౌట్‌) ఆఖర్లో చెలరేగి ఆతిథ్య జట్టుకు 311పరుగుల లక్ష్యాన్ని నిర్ధేశించారు. విండీస్‌ బౌలర్లలో ఏ ఒక్క బ్యాట్స్‌ మెన్‌ ఇబ్బంది పెట్టలేకపోయాడు.
పటిష్ట బ్యాటింగ్‌ లైనప్‌ కలిగిన భారత ఆటగాళ్లు స్వేచ్ఛగా పరుగులు సాధించారు. జోసెఫ్‌ రెండు వికెట్లు పడగొట్గడా, హోల్డర్‌, నర్స్‌, కమిన్స్‌ తలో వికెట్‌ పడగొట్టారు. లక్ష్య చేధనలో చతికిలపడ్డ విండీస్‌ 311పరుగుల ఛేదనలో వెస్టిండీస్‌కు ఆరంభం లోనే గట్టి ఎదురుదెబ్బ తగిలింది. ఇన్నింగ్స్‌ తొలి ఓవర్‌లోనే పేసర్‌ భువనేశ్వర్‌ కుమార్‌ అద్భుత బంతికి కీరన్‌ పావెల్‌ (0) వెనుదిరి గాడు. అనంతరం క్రీజులోకి వచ్చిన జేసన్‌ మహ్మద్‌ కూడా భువీ వేసిన మూడో ఓవర్‌లో డకౌట్‌గా పెవిలియన్‌ చేరడంతో విండీస్‌ మొదట్లోఏ పీకల్లోతు కష్టాల్లో కూరుకపోయింది. ఈ దశలో క్రీజులో ఉన్న మరో ఓపెనర్‌ హోప్‌ మాత్రం దాటిగా ఆడుతూ వచ్చాడు. మరో బ్యాట్స్‌మెన్‌ లూయిస్‌ సాయంతో 4/2 స్థితిలో ఉన్న జట్టుకు గౌరవప్రదమైన స్థాయికి తీసుకొచ్చాడు. ఐతే 93పరుగుల వద్ద లూయిస్‌ (21) ఔట వ్వడంతో మరో ఎండ్‌లో హోప్‌కు సహకరిం చేవారు కరువయ్యారు. బౌండరీలు, సిక్సర్లతో చెలరేగుతూ శతకం పూర్తిచేసేలా కనిపించిన అతడిని యువ స్పిన్నర్‌ కుల్‌దీప్‌ బోల్తా కొట్టించాడు. దీంతో విండీస్‌ స్కోరు బోర్డు నెమ్మదించింది.
హోప్‌ మినహా మిగతా బ్యాట్స్‌ మెన్లు పటిష్ట భారత్‌ బౌలింగ్‌ ముందు నిలువ లేకపోయారు. తర్వాత వచ్చిన హోల్డర్‌ 29బంతుల్లో ఒక ఫోరు, ఒక సిక్సర్‌తో 29 పరుగులు కెప్టెన్సీ ఇన్నింగ్‌తో ఆకట్టుకోలేక పోయాడు. కుల్దీప్‌ వేసిన బంతిని అంచనా వేయడంలో విఫలమై ధోని చేతిలో స్టంపౌట య్యాడు. ఓవర్లు పూర్తయ్యే వరకు క్రీజులో ఉన్న చేజ్‌ (33), నర్స్‌(19) భారీ సాట్లకు ప్రయత్నిం చకుండా నామమాత్రంగానే ఇన్నింగ్స్‌ను ముగించారు. సరికొత్త రికార్డు సృష్టించిన భారత జట్టు వన్డే క్రికెట్‌లో టీమిండియా సరికొత్త రికార్డును సృష్టించింది.
వన్డేల్లో అత్యధిక సార్లు 300కి పైగా పరుగులు చేసిన జట్టుగా టీమిండియా సరికొత్త చరిత్ర సృష్టించింది. అంతకుముందు ఆస్ట్రేలియా క్రికెట్‌ జట్టు నమోదు చేసిన రికార్డును టీమిండియా వెనక్కు నెట్టింది. తాజా ముడొందల పరుగులతో 96సార్లు వన్డేల్లో 300కిపైగా పరుగులు సాధించినట్లయ్యింది. ఇప్పటివరకు ఆస్ట్రేలియా పేరున ఉన్న రికార్డును భారత్‌ అధిగమించింది. ఆస్ట్రేలియా 95సారు మూడొందలు స్కోర్లు చేసి రెండో స్థానంలో ఉండగా, ఆతర్వాత స్థానాల్లో దక్షిణాఫ్రికా (77), పాకిస్తాన్‌ (69), ఇంగ్లండ్‌(57), న్యూజి లాండ్‌(51)లు వరుసగా ఉన్నాయి. యువరాజ్‌ జెర్సీఫై చాంఫియన్స్‌ట్రోఫీ లోగో భారత్‌-వెస్టిండీస్‌ మ్యాచ్‌లో పాండ్యా అవుటైన తర్వాత క్రీజులోకి నడుచుకుంటూ వస్తున్న క్రమంలో అభిమానుల మధ్య ఆసక్తికరమైన సంభాషణ చోటు చేసుకుంది. యువరాజ్‌ సింగ్‌ వేసుకుని వచ్చిన జెర్సీపై ఛాంపియన్స్‌ ట్రోఫీ లోగో ఉండటమే. సాధారణంగా జట్టు మేనేజ్‌మెంట్‌ ప్రతి సిరీస్‌ ముందు ఆటగాళ్లకు కొత్త కిట్‌ను అందిస్తుంది. ముఖ్యంగా ద్వైపాక్షిక సిరీస్‌లు జరిగే సమయంలో ఇది తప్పనిసరి. అయితే ఇంగ్లాండ్‌లో ఛాంపియన్స్‌ ట్రోఫీ ముగిసిన తర్వాత టీమిండియా నేరుగా వెస్టిండీస్‌కు వెళ్లింది. బ్యాటింగ్‌కు దిగిన సమయంలో జెర్సీ తప్పుగా ధరించినట్లు గుర్తించిన యువరాజ్‌ ఆతర్వాత ఫీల్డింగ్‌ సమయంలో ద్వైపాక్షిక సిరీస్‌ కోసం జట్టు మేనేజ్‌మెంట్‌ ఇచ్చిన వన్డే జెర్సీని ధరించి పీల్డింగ్‌కు వచ్చాడు.